મને લાગ્યું કે આ મારી સામે ઉજ્જવળ કારકિર્દી પડી છે.મેં ગાંઠ મારી: ‘યા હોમ કરીને પડો,ફતેહ છે આગે.’અને ધીમે ધીમે થોડા ધક્કાફેરા,થોડા મસ્કાપાલીશ કરી કડેધડે કાર્યકર્તા બની ગયો. એ પ્રયત્નોનું વિગતવાર વર્ણન ફરી ક્યારેક રૂબરૂમાં કરીશ.મ્યુનીસીપાલીટીની ટીકીટ પણ મેળવી લીધી. તમને તો ખબર જ છે હું કેટલો મોટો સેવાભાવી છું (બીજો કોઈ કામધંધો છે જ ક્યાં?)લોકો મને (નવરો હોવાથી)નાનામોટાં કામ કરવા આપે છે.અને હું તે પ્રેમથી કરી આપું છું.આપણો સ્વભાવ જ પરગજુ.પ્રચાર પણ ઘણો સારો અને બધાનો પ્રતિસાદ તો અતિ સારો.તેથી હું જંગી બહુમતીથી ચૂંટાઈ જઈશ તેની આશા જ નહિ ખાતરી બંધાઈ.પરિણામ પછી વિજય સરઘસ સમયનાં કપડાં અને હારતોરા તૈયાર જ રાખેલાં.પણ વિધિએ કૈક જુદું જ નીર્મ્યું હતું. મારી તો ડીપોઝીટ ડૂલ થઇ હતી. મારી સેવાભાવનાની કોઈ ક્યાં કદર કરે છે?